ai4bharat/Pralekha huggingface dataset:
आरोग्य आणि कुटुंब कल्याण मंत्रालय
जागतिक समुदायाकडून कोविड-19 विषयी मिळणारी मदत केंद्र सरकारकडून सर्व राज्ये आणि केंद्रशासित प्रदेशांना प्रभावीपणे वितरीत
1764 ऑक्सिजन काँसंट्रेटर्स, 1760 ऑक्सिजन सिलेंडर्स, सात ऑक्सिजन निर्मिती प्लांट, 450 व्हेंटीलेटर्स, 1.35 लाखांपेक्षा अधिक रेमडेसीवीरच्या कुप्यांचे आतापर्यंत वितरण
नवी दिल्ली, 5 मे 2021
गेल्या काही आठवड्यांपासून देशात कोविड-19 रूग्णांच्या संख्येत अभूतपूर्व वाढ होतांना दिसते आहे. रुग्णसंख्या तसेच मृत्यूसंख्याही वाढल्यामुळे अनेक राज्ये आणि केंद्रशासित प्रदेशातील आरोग्य यंत्रणा आणि पायाभूत सुविधांवर ताण पडला आहे. केंद्र सरकार कोविड विरुद्धच्या या देशव्यापी लढाईचे नेतृत्व करत असून, राजे आणि केंद्रशासित प्रदेशांशी समन्वय साधत आहे. या संकटकाळात राज्यांना सर्व सहकार्य आणि आवश्यक तो पाठींबा देण्याचा केंद्र सरकारचा उद्देश आहे.
‘वसुधैव कुटुंबकम’ च्या तत्वाचे पालन करत संपूर्ण जागतिक समुदाय अशावेळी भारताच्या मदतीसाठी पुढे झाला असून विविध स्तरातून भारताकडे मदतीचा ओघ येतो आहे.
केंद्र सरकारला 27 एप्रिल 2021 पासून परदेशांतून कोविड विषयक साहित्य आणि उपकरणांची मदत मिळते आहे. यात, इंग्लंड, आयर्लंड, रोमानिया, रशिया, युएई, अमेरिका, तैवान, कुवैत, फ्रांस, थायलंड, जर्मनी, बेल्जियम, इटली, उझबेकिस्तान अशा देशांचा समावेश आहे.
27 एप्रिलपासून 4 मे 2021 पर्यंत सुपूर्त केलेली मदत अशी- 1764 ऑक्सिजन काँसंट्रेटर्स, 1760 ऑक्सिजन सिलेंडर्स, सात ऑक्सिजन निर्मिती प्लांट, 450 व्हेंटीलेटर्स, 1.35 लाखांपेक्षा अधिक रेमडेसीवीर कुप्या, 1.20 लाख फावीपिरावीरच्या गोळ्या
चार मे पर्यंत मिळालेली महत्वाची साधने आणि उपकरणे पुढीलप्रमाणे :
- ऑक्सिजन काँसंट्रेटर्स ,
- व्हेंटीलेटर्स ,
- ऑक्सिजन सिलेंडर्स ,
- ऑक्सिजन निर्मिती प्लांट ,
- रेमडेसीवीर ,
- मेडिकल कॅबिनेट , आणि इतर
चार मे पर्यंत मिळालेले सर्व साहित्य आणि उपकरणे राज्यांना वितरीत करण्यात आली असून ही निरंतर चालणारी प्रक्रिया आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
पंतप्रधान कार्यालय
आशा आणि अंगणवाडी सेविकांच्या मानधनात पंतप्रधानांकडून वाढ जाहीर
(नवी दिल्ली, 11 सप्टेंबर 2018
पंतप्रधान नरेंद्र मोदी यांनी आज आशा आणि अंगणवाडी सेविकांच्या मानधनात महत्त्वपूर्ण वाढ केली. लाखो आशा, अंगणवाडी आणि एएनएम कार्यकर्त्यांशी आज पंतप्रधानांनी व्हिडिओ ब्रिजने संवाद साधला. ही वाढ पुढील महिन्यापासून लागू होईल.
केंद्र सरकारकडून आशा कार्यकर्त्यांना मिळणाऱ्या नित्य प्रोत्साहनात दुप्पट वाढ पंतप्रधानांनी जाहीर केली. याखेरीज सर्व आशा कार्यकर्त्यांना आणि मदतनीसांना पंतप्रधान जीवन ज्योती विमा योजना आणि पंतप्रधान सुरक्षा विमा योजनेअंतर्गत मोफत विमा संरक्षण दिले जाणार आहे.
अंगणवाडी सेविकांना दिल्या जाणाऱ्या मानधनातही महत्वपूर्ण वाढ पंतप्रधानांनी जाहीर केली आहे. आतापर्यंत ज्यांना 3 हजार रुपये मिळत होते, त्यांना आता 4 हजार 500 रुपये मिळणार आहेत. त्याचप्रमाणे ज्यांना 2 हजार 200 रुपये मिळत होते. त्यांना 3 हजार 500 मिळणार आहे. अंगणवाडी मदतनीसांचे मानधनही 1500 रुपयांवरुन 2,250 रुपयांपर्यंत वाढवण्यात आले आहे.
‘कॉमन ॲप्लिकेशन सॉफ्टवेअर’  यासारखी तंत्रसाधने वापरणाऱ्या अंगणवाडी सेविका आणि मदतनीसांना अतिरिक्त प्रोत्साहन पंतप्रधानांनी जाहीर केले. कामगिरीवर आधारित 250 रुपये ते 500 रुपये ते असेल.
देशभरातल्या आशा, अंगणवाडी आणि एएनएम कार्यकर्त्यांशी पंतप्रधानांनी संवाद साधला. एकत्रपणे काम करण्याच्या त्यांच्या प्रयत्नांचे, नावीन्यपूर्ण साधने आणि तंत्रज्ञान वापरण्याचे, आरोग्य व पोषण सेवा सुधारण्याचे आणि कुपोषण कमी करण्यासाठीच्या पोषण अभियानाचे उद्दिष्ट साध्य करण्यासाठीच्या त्यांच्या प्रयत्नांचे पंतप्रधानांनी कौतुक केले.
B.Gokhale/S.Kakde/P.Kor
माहिती आणि प्रसारण मंत्रालय
कथाबाह्य चित्रपटांच्या दिग्दर्शकांची इफ्फी दरम्यान पत्रकार परिषद
वन्यजीव- मानव संघर्षावर सहजीवन हा एकमेव उपाय – एस. नल्ला मुथू
पणजी, 24 नोव्हेंबर 2018
भारतासारख्या देशात पर्यावरण विषयावरच्या चित्रपटांसाठी निर्माते मिळणे कठीण असल्यामुळे स्वत:च या चित्रपटांची निर्मिती करणे उत्तम पर्याय आहे, असे मत प्रसिद्ध दिग्दर्शक आणि छायाचित्रकार नल्ला मुथू यांनी व्यक्त केले. गोव्यात सुरु असलेल्या 49 व्या इफ्फी दरम्यान त्यांनी आज संयुक्त पत्रकार परिषदेत पत्रकारांशी संवाद साधला. ‘मॉनिटर’ ‘मिडनाईट रन’ आणि ‘ना बोले वो हराम’ या चित्रपटाचे दिग्दर्शक या पत्रकार परिषदेत उपस्थित होते.
मुथू यांचा ‘द वर्ल्डस् मोस्ट फेमस टायगर’ इफ्फीमधे दाखवला जाणार आहे. या चित्रपटाविषयी बोलतांना सर्वसामान्य प्रेक्षकांना नजरे समोर ठेवून हा चित्रपट बनवला असल्याचे त्यांनी सांगितले. रणथंबोर राष्ट्रीय उद्यानातल्या ‘मछली’ या जगप्रसिद्ध वाघिणीचे शौर्य, दृढनिश्चय आणि आत्मविश्वासाचे चित्रण या लघुपटात आपल्याला बघायला मिळते. मानव आणि वन्यजीव संघर्षाविषयी प्रश्न विचारला असता, सहजीवन यशस्वी करणे हा यावरचा एकमेव उपाय असल्याचे मुथू म्हणाले.
‘मॉनिटर’ या चित्रपटाचे दिग्दर्शक हरी विश्वनाथ यांनीही आपल्या चित्रपटा मागची भूमिका विषद केली. कामाच्या ठिकाणी महिलांचे होत असलेले लैंगिक शोषण रोखण्यासाठी महिलांनी पुढे यावे याची प्रेरणा या चित्रपटातून मिळावी, अशी इच्छा असल्याचे ते म्हणाले. कम्प्युटरच्या मॉनिटरच्या दृष्टिकोनातून पूर्ण चित्रपट चित्रित करण्यात आला आहे. सत्य घटनेवर आधारित असलेल्या या चित्रपटात माहिती तंत्रज्ञान क्षेत्रात काम करणारी व्यावसायिक रुपाचे तिचे कार्य क्षेत्र आणि व्यक्तिगत आयुष्यात होणारे लैंगिक शोषण याविषयी हा चित्रपट भाष्य करतो.
रेम्या राज यांचा ‘मिडनाईट रन’ हा पहिलाच चित्रपट इफ्फीमधे दाखवला जाणार आहे. एखाद्या व्यक्तिच्या मनातल्या भीतीच्या भावनेत अमुलाग्र बदल होण्याचा प्रवास या चित्रपटातून मांडण्यात आला आहे.
पेशावरच्या शाळेत झालेल्या दहशतवादी हल्ल्याच्या पार्श्वभूमीवर तयार करण्यात आलेला चित्रपट ‘ना बोले वो हराम’चे दिग्दर्शक नितीश पाटणकर यांनीही आपल्या चित्रपटाविषयी माहिती दिली. दहशतवाद आणि जगातल्या सगळ्या वाईट गोष्टी यांच्यात परस्पर संबंध आहे, असे मत त्यांनी यावेळी मांडले. लोक आपल्या फायद्यासाठी जात, धर्म किंवा देवाच्याही नावाचा वापर करतात अशी खंत त्यांनी व्यक्त केली. आदित्य भगत यांनी लिहिलेल्या कथेवर हा चित्रपट आधारित आहे.
B. Gokhale/R.Aghor/D. Rane
(Visitor Counter : 78
श्रम आणि रोजगार मंत्रालय
केंद्रीय कामगार आणि रोजगारमंत्री भूपेंद्र यादव यांनी आज अखिल भारतीय आस्थापना आधारित तिमाही रोजगार सर्वेक्षण अहवालाचा भाग असलेल्या तिमाही रोजगार सर्वेक्षणाच्या चौथ्या फेरीचा अहवाल आज प्रकाशित केला
बिगर शेती आस्थापना क्षेत्रामध्ये सर्वाधिक रोजगार असलेल्या नऊ निवडक विभागांच्या संघटित आणि असंघटित अशा दोन्ही क्षेत्रांमधील आस्थापनांमधील रोजगार आणि संबंधित निर्देशांकांचा अंदाज वर्तवण्यासाठी अखिल भारतीय आस्थापना आधारित तिमाही रोजगार सर्वेक्षण हाती घेतले जाते
ही निवडक नऊ क्षेत्रे आहेत- उत्पादन, बांधकाम, व्यापार, परिवहन, शिक्षण, आरोग्य, निवासी व्यवस्था आणि रेस्टॉरंट, आयटी/बीपीओ आणि वित्तपुरवठा सेवा
नवी दिल्ली, 27 सप्टेंबर 2022
अखिल भारतीय आस्थापना आधारित तिमाही रोजगार सर्वेक्षणचे दोन घटक आहेत. पहिला आहे तिमाही रोजगार सर्वेक्षण आणि दुसरा आहे“ एरिया फ्रेम एस्टॅब्लिशमेंट सर्वे”. यापैकी पहिल्याचा संबंध 10 किंवा त्यापेक्षा जास्त कामगार असलेल्या आस्थापनांशी आहे तर दुसरा घटक 9 किंवा त्यापेक्षा कमी कामगार असलेल्या आस्थापनांशी संबंधित आहे.
तिमाही रोजगार सर्वेक्षण, अर्थव्यवस्थेमधील संघटित क्षेत्रामधील रोजगार आणि संबंधित निर्देशांकाच्या स्वरुपात महत्त्वाची माहिती मिळवण्यासाठी एप्रिल 2021 मध्ये सुरू करण्यात आले. प्रत्येक तिमाहीमध्ये सुमारे 12,000 आस्थापनांची माहिती गोळा केली जात आहे. या संदर्भातील एप्रिल ते जून 2021 या कालावधीचा पहिला अहवाल सप्टेंबर 2021 मध्ये प्रकाशित करण्यात आला होता.
चौथ्या तिमाहीचा अहवाल प्रकाशित करताना केंद्रीय मंत्री म्हणाले की अर्थव्यवस्थेच्या निवडक क्षेत्रांमध्ये रोजगाराचा चढता कल दिसत आहे. तिसऱ्या तिमाहीमध्ये अंदाजित रोजगारामध्ये 3.14 कोटीवरून वाढ होऊन तो चौथ्या तिमाहीमध्ये 3.18 कोटींवर पोहोचला आहे. या ठिकाणी या गोष्टीचा उल्लेख करणे महत्त्वाचे आहे की सहाव्या आर्थिक शिरगणती अहवालामध्ये या निवडक 9 क्षेत्रांमधील एकत्रित रोजगार 2.37 कोटी होता.
तिमाही रोजगार सर्वेक्षणावरील अहवाल हा मागणीच्या बाजूचे सर्वेक्षण आणि पुरवठ्याच्या बाजूचे सर्वेक्षण आहे म्हणजेच ठराविक काळाने कामगारांच्या मनुष्यबळाचे सर्वेक्षण देशातील रोजगारविषयक आकडेवारीमधील तफावत भरून काढेल.
चौथ्या तिमाही रोजगार सर्वेक्षण अहवालाची ठळक वैशिष्ट्ये पुढीलप्रमाणे:
- तिसऱ्या तिमाहीमधील 3.14 कोटींच्या तुलनेत चौथ्या फेरीमध्ये 3.18 कोटी कामगार 5.31 लाख आस्थापनांमध्ये काम करत असल्याचा अंदाज आहे.
- एकूण कामगारसंख्येमध्ये उत्पादन क्षेत्राची टक्केवारी सर्वाधिक  आहे, त्याखालोखाल शिक्षण क्षेत्राची टक्केवारी 21.7%, आयटी/बीपीओ 12% आणि आरोग्य क्षेत्र 10.6% आहे.
- आस्थापनांच्या आकारमानाचा  विचार करता आस्थापनांपैकी सुमारे 80% मध्ये 10 ते 99 कामगार आहेत. जर आपण 10 किंवा त्यापेक्षा जास्त संख्या असलेल्या आस्थापनांपुरते स्वतःला मर्यादित ठेवले तर हा आकडा 88% होतो. सुमारे 12 % आस्थापनांमध्ये 10 पेक्षा कमी कामगार आहेत.
- केवळ 1.4 % आस्थापनांमध्ये किमान 500 कामगार आहेत. अशा मोठ्या आस्थापना आयटी/ बीपीओ क्षेत्रात आणि आरोग्य क्षेत्रात जास्त प्रमाणात आहेत.
- तिसऱ्या तिमाहीमध्ये नोंद झालेल्या महिला कामगारांच्या 31.6% प्रमाणात चौथ्या तिमाहीमध्ये अंशतः वाढीची नोंद होऊन ती 31.8% झाली. मात्र महिला कामगारांचे प्रमाण आरोग्य क्षेत्रात सुमारे 52 % होते तर शिक्षण, वित्तपुरवठा सेवा आणि आयटी/बीपीओ क्षेत्रात ही टक्केवारी अनुक्रमे 44%, 41% आणि 36% होती. वित्तपुरवठा सेवा क्षेत्रामध्ये स्वयंरोजगारप्राप्त व्यक्तींमध्ये महिलांनी पुरुषांना मागे टाकले असल्याची बाब लक्षात घेण्याजोगी आहे.
R.Aghor /S.Patil/P.Malandkar
(Visitor Counter : 179
पंतप्रधान कार्यालय
पंतप्रधानांनी गुजरातमध्ये प्रमुख प्रकल्पांचे केले उद्घाटन
बदलत्या काळाशी जुळवून घ्यावे लागेल आणि जागतिक सर्वोत्तम पद्धती स्वीकाराव्या लागतील : पंतप्रधान
आम्ही शेतकऱ्यांच्या कल्याणासाठी वचनबद्ध आहोत आणि आम्ही शेतकऱ्यांना आश्वस्त करत राहू आणि त्यांच्या चिंतांचे निराकरण करू : पंतप्रधान
कच्छने नवीन युगातील तंत्रज्ञान आणि नवीन युगाची अर्थव्यवस्था या दोन्हीमध्ये मोठी झेप घेतली आहे : पंतप्रधान
नवी दिल्ली, 15 डिसेंबर 2020
पंतप्रधान नरेंद्र मोदी यांनी आज गुजरातमधील विविध विकास प्रकल्पांचे उदघाटन केले. या प्रकल्पांमध्ये क्षार वेगळे करणारा  प्रकल्प, एक हायब्रिड नवीकरणीय ऊर्जा पार्क आणि संपूर्ण स्वयंचलित दूध प्रक्रिया आणि पॅकिंग प्रकल्पाचा समावेश आहे. यावेळी गुजरातचे मुख्यमंत्री उपस्थित होते.
यावेळी बोलताना पंतप्रधान म्हणाले की, बदलत्या काळाशी जुळवून घ्यावे लागेल आणि जागतिक सर्वोत्तम पद्धतींचा अवलंब करावा लागेल. या संदर्भात त्यांनी कच्छमधील शेतकऱ्यांचे कौतुक केले, कारण ते आता परदेशात फळांची निर्यात करत आहेत. ते म्हणाले की यातून आपल्या शेतकर्यांच्या नाविन्यपूर्ण उत्साहाचे दर्शन घडते. ते म्हणाले की, सरकारच्या किमान हस्तक्षेपामुळे गुजरातमध्ये गेल्या दोन दशकांत कृषी, दुग्ध व मत्स्यव्यवसाय क्षेत्रात भरभराट झाली आहे. गुजरातने शेतकरी व सहकारी संस्थांना सक्षम बनवण्याचे काम केले.
पंतप्रधान म्हणाले की, कृषी सुधारणांबाबत शेतकऱ्यांची दिशाभूल केली जात आहे. ज्या शेतीविषयक सुधारणा करण्यात आल्या त्याबाबत गेल्या अनेक वर्षांपासून शेतकरी संघटना आणि विरोधी पक्षांकडून मागणी होत होती याकडे त्यांनी लक्ष वेधले. केंद्र सरकार नेहमीच शेतकऱ्यांच्या कल्याणासाठी वचनबद्ध आहे आणि आम्ही शेतकऱ्यांना खात्री देत राहू, त्यांच्या समस्या सोडवू याचा त्यांनी पुनरुच्चार केला.
पंतप्रधान म्हणाले, आज, कच्छने नवीन युगाचे तंत्रज्ञान आणि नवीन युगातील अर्थव्यवस्था या दोन्ही बाबतीत मोठी झेप घेतली आहे. खरेरा येथील नवीकरणीय ऊर्जा पार्क, मांडवीतील डिसलायनेशन प्रकल्प आणि अंजारमधील सरहद डेहरी येथील नवीन ऑटोमॅटिक प्लांटची पायाभरणी करण्यात आली असून कच्छच्या विकास यात्रेमध्ये नवीन मैलाचे दगड तयार होणार आहेत. या प्रकल्पांचा फायदा आदिवासी, शेतकरी, पशुपालक आणि तेथील सर्वसामान्य नागरिकांना होणार आहे. ते म्हणाले की, आज कच्छ हा देशातील सर्वाधिक वेगाने विकसित होणारा प्रदेश आहे. इथली संपर्क व्यवस्था दिवसेंदिवस उत्तम होत आहे.
रात्री जेवणाच्या वेळी वीज मिळावी अशी गुजरातमधील जनतेची अगदी ‘साधी’ मागणी होती , त्या क्षणाची पंतप्रधानांनी आठवण सांगितली. ते म्हणाले, गुजरातमध्ये अनेक गोष्टीमध्ये बरेच बदल झाले आहेत. ते म्हणाले, गुजरातमधील आजच्या तरूणांना पूर्वीच्या बिकट दिवसांची माहितीही नसेल. पंतप्रधानांची आठवण सांगितली की कच्छतील लोकसंख्या कमी झाली होती. आता लोकांनी बाहेर जाणे बंद केले आहे आणि लोक परत येत असल्यामुळे लोकसंख्या वाढत आहे. भीषण भूकंपानंतर कच्छच्या सर्वांगीण विकासावर संशोधक आणि विद्यापीठांनी अभ्यास करावा असे आवाहन त्यांनी केले.
गेल्या वीस वर्षांत अनेक शेतकरी-स्नेही योजना सुरू केल्याबद्दल त्यांनी गुजरात सरकारचे कौतुक केले. ते म्हणाले की, सौर ऊर्जेची क्षमता बळकट करण्यात गुजरात अग्रेसर आहे.
एकविसाव्या शतकात ऊर्जा सुरक्षा आणि पाणी सुरक्षा महत्त्वपूर्ण आहे, असे पंतप्रधानांनी नमूद केले. ते म्हणाले की, पाणी टंचाईचा प्रश्न सोडविण्यासाठी नर्मदेचे पाणी कच्छला देण्याविषयी बोलले जात होते तेव्हा सुरुवातीला चेष्टा केली गेली. आता नर्मदा नदीचे पाणी कच्छमध्ये पोहोचले असून कच्छ प्रगती करत आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
आज राष्ट्रपती कोविंद यांच्या सन्मानार्थ उपराष्ट्रपतींनी केले मेजवानीचे आयोजन
राष्ट्रपतींनी त्यांच्या व्यापक दृष्टी आणि प्रेमळ साधेपणाने पदाची प्रतिष्ठा वाढवली – उपराष्ट्रपती
उपराष्ट्रपती, एम. व्यंकय्या नायडू यांनी आज नवी दिल्लीतील उप-राष्ट्रपती निवास येथे राष्ट्रपती, राम नाथ कोविंद आणि त्यांच्या कुटुंबातील सदस्यांकरिता मेजवानी आयोजित केली होती.
कोविंद यांना पुढील सुखी आणि निरोगी आयुष्यासाठी शुभेच्छा देताना नायडू यांनी म्हटले की, राष्ट्रपतींनी त्यांच्या व्यापक दृष्टी आणि प्रेमळ साधेपणाने पदाची प्रतिष्ठा वाढवली आहे. राष्ट्राच्या विकासासाठी राष्ट्रपती कोविंद यांच्यासोबत काम करणे हा आपल्यासाठी एक अद्भुत अनुभव असल्याचे उपराष्ट्रपती, गेल्या पाच वर्षातील आपल्या अनेक सुखद आठवणींना उजाळा देताना म्हणाले.
कृषी मंत्रालय
प्रधानमंत्री किसान मानधन योजनेसाठी नोंदणी प्रक्रिया सुरु- शेतकऱ्यांनी निवृत्ती योजनेसाठी नोंदणी करण्याचे केंद्रीय कृषीमंत्र्यांचे आवाहन
नवी दिल्ली, 9 ऑगस्ट 2019
प्रधानमंत्री किसान मानधन योजनेसाठी नोंदणी प्रक्रिया सुरु झाली असल्याची माहिती केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज नवी दिल्ली येथे वार्ताहर परिषदेत दिली. देशभरातल्या शेतकऱ्यांनी निवृत्ती वेतन योजनेचा लाभ घ्यावा असे आवाहन त्यांनी यावेळी केले. लहान आणि अल्प भूधारक शेतकऱ्यांचे जीवनमान उंचावण्यासाठी ही योजना तयार करण्यात आली आहे असे त्यांनी सांगितले. या योजनेसाठी विविध राज्यांना मार्गदर्शक सूचना जारी केल्या आहेत. केंद्रीय कृषी सचिव संजय अगरवाल यांनी व्हिडिओ कॉन्फरन्सिंगद्वारे राज्यांना याची माहिती दिली आहे.
ही योजना ऐच्छिक असून 18 ते 40 या वयोगटातले शेतकरी तिचे सदस्य बनू शकतात. महिन्याला 55 ते 200 रुपये हप्ता भरल्यावर त्यांना वयाची 60 वर्षे पूर्ण झाल्यावर महिन्याला 3000 रुपयांचे निवृत्ती वेतन मिळणार आहे अशी माहिती तोमर यांनी दिली.
S.Tupe/S.Patil/P.Malandkar
(Visitor Counter : 167
सुक्ष्म, लघु आणि मध्यम उदयोग मंत्रालय
एमएसएमई क्षेत्राला विलंबाने झालेल्या देयतेच्या समस्येच्या निराकरणासाठी सरकार प्रभावी पावले उचलेल- गडकरी
कर्ज संलग्नता भांडवली अनुदान योजनेला पुनश्च सुरुवात
(नवी दिल्ली, 5 सप्टेंबर 2019
केंद्रीय सुक्ष्म, लघु आणि मध्यम उपक्रम मंत्री नितीन गडकरी यांनी एमएसएमई क्षेत्राला विलंबाने होणाऱ्या अनुदान वाटपाच्या समस्येबाबत निराकरण करण्यासाठी ठोस पावले उचलली जातील, असे सांगितले. तसेच या क्षेत्राच्या दीर्घकालीन समस्या सोडवण्यात येतील, ज्यामुळे त्यांना जीडीपीतील सहयोग आणि रोजगार निर्मितीसाठी पूर्ण पाठिंबा मिळेल. ते पुढे म्हणाले की, वित्त मंत्रालयाने या क्षेत्राच्या सुदृढतेसाठी विविध बाबींमध्ये पुढाकार घेतला असून यु.के.सिन्हा समितीने केलेल्या शिफारशींची अंमलबजावणी लवकरच करण्यात येईल, असेही ते म्हणाले.
सूक्ष्म, लघु आणि मध्यम उपक्रम मंत्रालयाने अलिकडेच आयोजित केलेल्या कार्यशाळेत उपरोक्त विषयासंदर्भात केंद्रीय मंत्री चर्चा करत होते. बँकर्स, मंत्रालयांचे कार्याधिकारी तसेच एमएसएमई क्षेत्रातील विविध भागधारकांनी या कार्यशाळेत सहभाग घेतला.
यावेळी भारत क्राफ्ट हे एमएसएमईचे विपणन पोर्टल लवकरच चालू करण्यात येणार असल्याचे नितीन गडकरी यांनी सांगितले. गडकरी यांनी भागधारकांना विनंती केली की, एमएसएमईच्या समाधान पोर्टलचा आवश्यक डाटा उपयोगात आणण्याची गरज असून यामुळे मुंबई शेअर बाजारावर भागधारक स्वत:ची नावे नोंदवू शकतील. तसेच मंत्रालयाने कंपनी कायदा 2013 अंतर्गत सर्वच कंपन्यांची नोंदणी ज्यांची वार्षिक उलाढाल 500 कोटींपेक्षा जास्त आहे आणि जे सर्व केंद्रीय सार्वजनिक उपक्रम क्षेत्रात येतात, ज्यांची नोंदणी केली असून अशांना ट्रेड रिसिव्हेबल डिस्काऊंटींग सिस्टीम उपलब्ध राहील.
B.Gokhale/P.Kor
भारतीय स्पर्धा आयोग
श्रीकालहस्ती पाईप्स या कंपनीचे इलेक्ट्रोस्टील कास्टिंग या कंपनीसोबत एकत्रीकरण आणि विलीनीकरणाला भारतीय स्पर्धा आयोगाची मंजुरी
एसपीएल अर्थात श्रीकालहस्ती पाईप्स मर्या. या कंपनीचे ईसीएल अर्थात इलेक्ट्रोस्टील कास्टिंग मर्या.या कंपनीसोबत एकत्रीकरण आणि विलीनीकरणाच्या प्रस्तावाला भारतीय स्पर्धा आयोगाने स्पर्धात्मक कायदा 2002 मधील विभाग 31 अन्वये आज मंजुरी दिली.
ईसीएल ही भारतातील भांडवल बाजारातील नोंदणीकृत कंपनी असून इलेक्ट्रोस्टील गटातील सर्व कंपन्यांची एकमेव धारक कंपनी आहे. ही कंपनी प्रामुख्याने लोखंडी पाईप्स, लोखंडी उपकरणे आणि ओतीव लोखंडी पाईप्सची निर्मिती आणि पुरवठा क्षेत्रात कार्यरत आहे.
एसपीएल ही देखील भारतातील भांडवल बाजारातील नोंदणीकृत कंपनी आहे आणि ती इलेक्ट्रोस्टील गटातील कंपन्यांपैकी एक आहे.ही कंपनी लवचिक लोखंडी पाईप्सची निर्मिती आणि पुरवठा करते.
प्रस्तावित एकत्रीकरणामुळे एसपीएल ही कंपनी ईसीएल कंपनीच्या एकत्रीकरण योजनेनुसार ईसीएल कंपनीमध्ये एकत्र आणि विलीन होणार आहे. या प्रक्रीयेनंतर एसपीएल ही कंपनी विसर्जित होऊन ईसीएल ही एकच कंपनी अस्तित्वात असणार आहे.
भारतीय स्पर्धा आयोगाचा तपशीलवार आदेश लवकरच जारी होईल.
Jaydevi PS/S.Chitnis/P.Kor
संरक्षण मंत्रालय
आयएनएस निरीक्षक त्रिंकोमालीहून रवाना
‘डाईव्ह’प्रशिक्षण कार्यक्रम पूर्ण केल्यानंतर आयएनएस निरीक्षक झाले रवाना
नवी दिल्ली, 22 सप्टेंबर 2023
आयएनएस निरीक्षक या भारतीय नौदलाच्या डायव्हिंग सपोर्ट आणि पाणबुडी बचाव जहाजाने श्रीलंकेच्या नौदलासोबत एक आठवडा डायव्हिंग प्रशिक्षण सराव केल्यानंतर 21 सप्टेंबर 2023 रोजी त्रिंकोमालीहून प्रस्थान केले. दोन्ही नौदलाच्या डायव्हिंग चमूने व्यापक प्रमाणात बंदर तसेच सागरी क्षेत्रात डायव्हिंग मोहिमा हाती घेतल्या होत्या. याशिवाय, या जहाजाचे चालक दल आणि श्रीलंकेच्या नौदलाच्या कर्मचाऱ्यांमध्ये परस्पर हितसंबंधांच्या विविध पैलूंवर कर्मचार्यांच्या परस्पर प्रशिक्षणासह अनेक संवाद सत्र आयोजित केले गेले. जहाजाला भेट देणाऱ्या त्रिंकोमाली येथील कनिष्ठ कमांड अँड स्टाफ कॉलेजच्या अधिकाऱ्यांना जहाजाच्या सर्वोत्तम डायव्हिंग क्षमतेबद्दल माहिती देण्यात आली.
ईस्टर्न नेव्हल एरियाचे कमांडर रिअर ॲडमिरल पी एस डी सिल्वा यांनी जहाजाला भेट दिली आणि श्रीलंकन नौदलाच्या डायव्हर्सच्या प्रशिक्षणासाठी भारतीय नौदल करत असलेल्या मदतीचे कौतुक केले. दोन्ही नौदलांमधील सर्वोत्तम पद्धती आणि व्यावसायिक कौशल्याची देवाणघेवाण करण्याच्या गरजेवरही त्यांनी भर दिला.
प्रशिक्षण उपक्रमांव्यतिरिक्त, त्रिंकोमाली येथील वंचित मुलांच्या शाळेत एक सामाजिक संपर्क कार्यक्रम आयोजित करण्यात आला होता. आंतरराष्ट्रीय समुद्रकिनारे स्वच्छता दिनानिमित्त डच बीचवर एक संयुक्त समुद्रकिनारा स्वच्छता मोहीम राबविण्यात आली.
एकता आणि परस्पर कल्याण प्रदर्शित करण्यासाठी श्रीलंकेच्या नौदलाच्या जवानांसोबत संयुक्त योग सत्र आणि मैत्रीपूर्ण बास्केटबॉल सामना आयोजित करण्यात आला होता.
हे जहाज पर्यटकांसाठी खुले होते.सुमारे 1500 हून अधिक पाहुण्यांनी जहाजाला भेट दिली.
या जहाजाच्या भेटीमुळे दोन्ही नौदलांमधील मजबूत संबंध आणखी दृढ झाले आहेत.
S.Bedekar/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
नवी दिल्ली, 20 ऑगस्ट 2018
पंतप्रधान नरेंद्र मोदी यांनी आज नवी दिल्ली येथे, नुकतच निधन झालेल्या पूर्व पंतप्रधान श्री. अटल बिहारी वाजपेयी यांच्या स्मृतिप्रीत्यर्थ एका प्रार्थना सभेला संबोधित केले.
मोदी म्हणाले की, आपले जीवन किती आहे हे आपल्या हातात नाही परंतु ते कसे असावे याचे नियोजन आपण करू शकतो. आयुष्य कसे असावे, त्याचे उद्दिष्ट काय असावे ह्याचे यथार्थ चित्रण आपल्याला अटलजींच्या संपूर्ण जीवनातून दिसत. त्यांनी आपले संपूर्ण जीवन सामान्य माणसाच्या कल्याणासाठी खर्ची केले. त्यांच्या तारुण्य अवस्थेपासून ते वृध्दापकाळापर्यंत त्यांना शारीरिक स्वास्थ्य लाभले, ते देशाच्या कल्याणासाठी जगलेत.
पंतप्रधान पुढे म्हणाले की, अटलजी देशाच्या नागरिकांसाठी, त्यांच्या तत्वांसाठी, आणि सामान्य लोकांचे प्रेरणा स्थान म्हणून जगलेत.
वाजपेयींनी त्यांचे बहुतांश राजकीय जीवन हे अशा कालावधीत घालवले जेव्हा आदर्श राजकीय विचारधारेला पर्याय नव्हता. त्यांनी विरोधी पक्ष नेते म्हणून बराच काळ घालविला, तरीही त्यांचे आदर्श अबाधित राहिले. मोदींनी सांगितले की, वाजपेयीजींनी संसदीय परंपरेचा आदर केला; आणि जेव्हा संधी आली, तेव्हा त्यानी जनतेच्या फायद्यासाठी त्याच्या दृष्टीकोनाची अंमलबजावणी केली. प्रत्येक क्षणांत तुम्हाला "अटल" वाटेल, असे पंतप्रधान म्हणाले.
११ मे, १९९८ रोजी त्यांनी अणू चाचण्यांच्या माध्यमातून जगाला आश्चर्याचा धक्का दिला. आमच्या शास्त्रज्ञांच्या कुशलतेला त्यांनी या चाचण्यांच्या यशस्वीतेचे श्रेय दिले. जागतिक पातळीवर व्यापक प्रतिकूल प्रतिक्रिया असूनही, अटलजींनी दबाव बाळगला नाही आणि जगाला दाखवून दिले की हा "अटल" आहे, असे पंतप्रधान म्हणाले
पंतप्रधानांनी सांगितले की, वाजपेयीजींच्या नेतृत्वाखाली तीन नवीन राज्यांची स्थापना कुठल्याही कटुतेविना करण्यात आली असून याद्वारे वाजपेयींनी दाखवून दिले आहे कि, सर्वाना निर्णय प्रक्रियेत एकत्रीत घेऊन कसे चालायचे.
पंतप्रधानांनी सांगितले की जेव्हा अटलजींनी प्रथम केंद्रात सरकार स्थापन केले तेव्हा कोणीही त्यांच्या समर्थनासाठी इच्छुक नव्हते. ते सरकार 13 दिवसात पडले. पण अटलजींनी आशा सोडली नाही आणि लोकसेवा करण्यासाठी कटिबद्ध राहिले. गठबंधन राजकारणातील मार्ग त्यांनी दाखविला असे पंतप्रधानांनी सांगितले.
पंतप्रधान पुढे म्हणाले की, वाजपेयीजींनी काश्मीरची कथा जागतिक स्तरावर बदलवली . त्यांनी जागतिक पातळीवर दहशतवादाच्या मुद्याला प्रकाशात आणले. ते जागतिक स्तरावर दहशतवादा विरुद्धच्या मोहिमेचे कट्टर समर्थक बनले.
पंतप्रधानांनी सांगितले की, ते एक दशकापासून सार्वजनिक जीवन आणि राजकारणापासून दूर राहिले असले तरीही आज त्यांच्या निधनानंतर त्यांच्या बद्दलच्या आदराचे वातावरण सर्वत्र दिसत आहे. अटलजी सदैव एक प्रेरणास्थान राहतील.
तरुण भारतीय कुस्तीपटू बजरंग पुनिया हा कधीही आयुष्यात अटलजींना भेटला नसला तरीही त्याने स्वतः जिंकलेले सुवर्ण पदक अटलजींना अर्पण केले यावरून अटलजींच्या आदर्शांची उंची , पोहच किती आहे हे लक्षात येते असे पंतप्रधान म्हणाले.
B.Gokhale/P.Kor
शिक्षण मंत्रालय
केंद्रीय मनुष्यबळ विकासमंत्री रमेश पोखरियाल ‘निशंक’ यांच्या हस्ते नवी दिल्ली येथे “युक्ती” या कोविड संदर्भातल्या वेबपोर्टलचे उद्घाटन
नवी दिल्ली, 12 एप्रिल 2020
केंद्रीय मनुष्यबळ विकास मंत्री रमेश पोखरियाल “निशंक” यांच्या हस्ते आज नवी दिल्ली येथे ‘युक्ती’ म्हणजेच, यंग इंडिया कॉम्बेटिंग कोविड विथ ज्ञान, तंत्रज्ञान  नवीनीकरण या वेब पोर्टलचे उद्घाटन झाले. मनुष्यबळ विकास मंत्रालयाने कोविड19 च्या पार्श्वभूमीवर हाती घेतलेले उपक्रम आणि उपाययोजना यांची नोंद ठेवणे तसेच त्याच्या अंमलबजावणीवर देखरेख ठेवण्यासाठी हे वेब पोर्टल विकसित करण्यात आले आहे. कोविडच्या आव्हानांचा विविध अंगांनी आणि सर्वसमावेशक बाजूंनी सामना करण्यासाठी या पोर्टलची मदत होईल.
यावेळी बोलताना पोखरियाल म्हणाले की, कोविडच्या पार्श्वभूमीवर आपले प्राथमिक उद्दिष्ट शिक्षणसंस्थेतील सर्व घटकांना शारीरिक आणि मानसिकदृष्ट्या निरोगी ठेवणे हे आहे. तसेच, विद्यार्थ्यांसाठी उच्च दर्जाचे शैक्षणिक वातावरण कायम ठेवायचे आहे. या आव्हानात्मक काळात हे उद्दिष्ट साध्या करण्यासाठी हे पोर्टल उपयुक्त ठरेल.
या पोर्टलवर सर्व शिक्षणसंस्थांच्या विविध उपक्रम आणि संशोधनाची माहिती देण्यात आली आहे. शैक्षणिक संस्थांना या काळात संख्यात्मक आणि गुणात्मक अशा दोन्ही पातळ्यांवर दर्जेदार सेवा मिळण्यासाठी या पोर्टलचा उपयोग होईल, असा विश्वास त्यांनी व्यक्त केला. विविध शिक्षणसंस्थांनी कोविड च्या आव्हानात्मक काळात निर्माण झालेल्या स्थितीत काही धोरणात्मक उपाययोजना या पोर्टलवर टाकाव्यात असेही त्यांनी सांगितले. येत्या सहा महिन्यात या पोर्टलच्या माध्यमातून मनुष्यबळ विकास मंत्रालयाच्या सर्व उपक्रमांच्या अंमलबजावणीवर देखरेख ठेवता येईल.
या पोर्टलद्वारे मनुष्यबळ विकास मंत्रालय आणि शैक्षणिक संस्था यांच्यातील संवादाचे मध्यम ठरेल, असेही पोखरियाल म्हणाले.
B.Gokhale/R.Aghor/P.Malandkar
(
माहिती आणि प्रसारण मंत्रालय
51 व्या इफ्फीसाठी प्रख्यात चित्रपट निर्मात्यांचा समावेश असलेले आंतरराष्ट्रीय ज्युरी जाहीर
नवी दिल्ली, 4 जानेवारी 2021
51 व्या भारतीय आंतरराष्ट्रीय चित्रपट महोत्सवाने आंतरराष्ट्रीय ज्युरी जाहीर केले असून अर्जेन्टिनाचे पाब्लो सेसर हे ज्युरी अध्यक्ष असतील. प्रसन्ना विथानेज , अबू बकर शाकी , प्रियदर्शनआणि रुबैयत हुसैन यांचा यात समावेश आहे.
ज्युरी बाबत संक्षिप्त माहिती-
पाब्लो सेसर हे अर्जेटिनाचे चित्रपट निर्माते आहेत. समीक्षकांनी नावाजलेल्या इक्विनॉक्स, द गार्डन ऑफ रोझेस, लॉस डायोसेस डी एग्वा ॲण्ड एफ्रोडाईट, द गार्डन ऑफ पर्फ्युम्स यासारख्या चित्रपटांची निर्मिती करून त्यांनी आफ्रिकन सिने सृष्टीमध्ये आपले योगदान दिले आहे.
प्रसन्ना विथानेज हे श्रीलंकेचे चित्रपट निर्माते असून श्रीलंकेच्या चित्रपट सृष्टीच्या तिसऱ्या पिढीच्या संस्थापकांपैकी एक मानले जातात. डेथ ऑन फुल मून डे , ऑगस्ट सन , फ्लॉवर्स ऑफ द स्काय , विथ यु विदाउट यु  यासह आठ फिचर फिल्मचे त्यांनी दिग्दर्शन केले असून अनेक प्रतिष्टीत राष्ट्रीय आणि आंतरराष्ट्रीय पुरस्कारांचे ते मानकरी ठरले आहेत. श्रीलंकेमध्ये त्यांचे चित्रपट व्यावसयिक दृष्ट्याही यशस्वी ठरले आहेत. याआधी त्यांनी नाट्य क्षेत्रात आंतरराष्ट्रीय लेखकांच्या नाट्यकृती अनुवादित करून त्यांची निर्मितीही केली आहे. श्रीलंकेमधल्या सेन्सोरशिप विरोधात त्यांनी लढा दिला असून चित्रपट विषयक शिक्षण देण्याचे काम केले आहे. युवा चित्रपट निर्मात्यांसाठी आणि चित्रपट प्रेमींसाठी त्यांनी उपखंडात अनेक वर्गही घेतले आहेत.
अबू बकर शाकी “ए बी’ शाकी हे इजिप्शियन- ऑस्ट्रियन लेखक आणि दिग्दर्शक आहेत. योमेद्दिन या त्यांच्या पहिल्या फिचर फिल्मची 2018 च्या कान चित्रपट महोत्सवासाठी निवड झाली होती. मुख्य स्पर्धा विभागात हा चित्रपट दाखवला जाईल.
रुबैयत हुसैन या बांगलादेशच्या चित्रपट निर्मात्या,लेखिका आणि निर्मात्या आहेत. मेहेरजान, अंडर कन्स्ट्रक्शन आणि मेड इन बांगलादेश या चित्रपटांसाठी त्यांची वाखाणणी झाली.
प्रियदर्शन हे भारतीय चित्रपट दिग्दर्शक, पटकथाकार आणि निर्माते आहेत. तीन दशकांच्या कारकिर्दीत त्यांनी विविध भारतीय भाषांमधल्या 95 हून अधिक चित्रपटांचे दिग्दर्शन केले आहे. यामध्ये प्रामुख्याने मल्याळम आणि हिंदी चित्रपटांचा समावेश असून त्यांनी सहा तमिळ आणि दोन तेलगु चित्रपटही केले आहेत.
S.Tupe/N.Chitale/P.Malandkar
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187